sagorsarker/bangla-wikipedia huggingface dataset:
ফেলিপে মোন্তেইরো

ফেলিপে আউগুস্তো দে আলমেইদা মোন্তেইরো (, ; জন্ম: ১৬ মে ১৯৮৯; ফেলিপে মোন্তেইরো এবং সংক্ষেপে ফেলিপে নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
ফেলিপে ২০১৮ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
ফেলিপে আউগুস্তো দে আলমেইদা মোন্তেইরো ১৯৮৯ সালের ১৬ই মে তারিখে ব্রাজিলের মোজি দাস ক্রুজেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ১১ই সেপ্টেম্বর তারিখে, ২৯ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী ফেলিপে এল সালভাদোরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় আন্দেরসন ভিতালের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৫–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ফেলিপে সর্বমোট ১ ম্যাচে অংশগ্রহণ করেছেন।
এমেরসন রয়্যাল

এমেরসন আপারেসিদো লেইতে দে সুজা জুনিয়র (; জন্ম: ১৪ জানুয়ারি ১৯৯৯; এমেরসন রয়্যাল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, এমেরসন ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।
এমেরসন আপারেসিদো লেইতে দে সুজা জুনিয়র ১৯৯৯ সালের ১৪ই জানুয়ারি তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
এমেরসন ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৭ সালের ৩১শে মে তারিখে তিনি ২০১৭ তুলোন প্রতিযোগিতায় ইন্দোনেশিয়া অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২১ ম্যাচে অংশগ্রহণ এবং একটি শিরোপা জয়লাভ করেছেন।
২০১৯ সালের ১৯শে নভেম্বর তারিখে, ২০ বছর, ১০ মাস ও ৫ দিন বয়সে, ডান পায়ে ফুটবল খেলায় পারদর্শী এমেরসন দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৮৮তম মিনিটে রক্ষণভাগের খেলোয়াড় রেনান লোদির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৩–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে এমেরসন সর্বমোট ১ ম্যাচে অংশগ্রহণ করেছেন।
যদা যদা হি ধর্মস্য (চলচ্চিত্র)

যদা যদা হি ধর্মস্য ২০১৯ সালের কন্নড় ভাষার অ্যাকশন ড্রামা চলচ্চিত্র, ছবিটি পরিচালনা করেছেন বিরাজ এবং প্রযোজনা করেছেন সুমীত সায়গাল। ছবিতে মুখ্য চরিত্রে অভিনয় করেছেন সাই কুমার এবং বিজয় রাঘবেন্দ্র। ২৯ মার্চ ২০১৯ সালে ছবিটি প্রেক্ষাগৃহে মুক্তি পায়।
লুকাস ভেরিসিমো

লুকাস ভেরিসিমো দা সিলভা (; জন্ম: ৭ জুলাই ১৯৯৫; লুকাস ভেরিসিমো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব বেনফিকা এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
ভেরিসিমো ২০২১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
লুকাস ভেরিসিমো দা সিলভা ১৯৯৫ সালের ৭ই জুলাই তারিখে ব্রাজিলের জুন্দিয়াইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২১ সালের ৯ই সেপ্টেম্বর তারিখে, ২৬ বছর, ২ মাস ও ২ দিন বয়সে, ডান পায়ে ফুটবল খেলায় পারদর্শী ভেরিসিমো পেরুর বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ভেরিসিমো সর্বমোট ২ ম্যাচে অংশগ্রহণ করেছেন।
এভের্তোন সোয়ারেস

এভের্তোন সুসা সোয়ারেস (, ; জন্ম: ২২ মার্চ ১৯৯৬; এভের্তোন সোয়ারেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ফ্লামেঙ্গো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
এভের্তোন ২০১৮ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২৫ ম্যাচে ৩টি গোল করেছেন।
এভের্তোন সুসা সোয়ারেস ১৯৯৬ সালের ২২শে মার্চ তারিখে ব্রাজিলের মারাকানাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ৭ই সেপ্টেম্বর তারিখে, ২২ বছর, ৫ মাস ও ১৬ দিন বয়সে, ডান পায়ে ফুটবল খেলায় পারদর্শী এভের্তোন মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় নেইমারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে এভের্তোন সর্বমোট ২ ম্যাচে অংশগ্রহণ করেছেন।
নগরকৃতাগম

নগরকৃতাগম বা নগরক্রেতাগম, যা দেসবর্নন বা দেশবর্ণন নামেও পরিচিত, মজপহিৎ সাম্রাজ্যের একজন জাভানীয় রাজা হয়ম্বুরুক্-এর উদ্দেশ্যে রচিত একটি পুরাতন-জাভাই উচ্চপ্রশংসাসমৃদ্ধ কাব্য। এটি তালপত্রে ১৩৬৫ খ্রিষ্টাব্দে (১২৮৭ শকাব্দ ) ম্পু প্রপঞ্চ দ্বারা "কাকবিন" (ঐতিহ্যবাহী জাভানীয় কাব্য) হিসাবে লেখা হয়েছিল। "নগরকৃতাগমে" মজপহিৎ সাম্রাজ্যের সর্ববৃহৎ বিস্তৃতির বিস্তারিত বর্ণনা রয়েছে। কাব্যটি মন্দির ও প্রাসাদ এবং বেশ কিছু আনুষ্ঠানিক রীতি পালনের বর্ণনা দিয়ে মজপহিৎ সাম্রাজ্যে হিন্দু–বৌদ্ধ ধর্মের গুরুত্বকে নিশ্চিত করে।
সুলতান আহমেদ (বর্মী রাজনীতিবিদ)

সুলতান আহমেদ ছিলেন বার্মার আরাকানের (বর্তমানে রাখাইন রাজ্য, মিয়ানমার) সবচেয়ে দীর্ঘমেয়াদী বিধায়কদের একজন। আহমেদ জমিয়ত-ই-উলামা পার্টির সভাপতি ছিলেন, যেটি বার্মার প্রতিষ্ঠাতা রাজনৈতিক দল ফ্যাসিবাদ-বিরোধী জনমুক্তি লীগের সাথে জোটবদ্ধ ছিল। আহমেদ ১৯৬২ সালের বর্মী অভ্যুত্থান পর্যন্ত বর্মী সংসদে দায়িত্ব পালন করেন।
সুলতান আহমেদ ১৯০১ সালে বার্মার মংডুর (উত্তর আরাকানে) থাই চাউং গ্রামে (বালুখালি, মালাভি পাড়া) জন্মগ্রহণ করেন। তার পিতা মাওলানা আকরাম উদ্দিন। ১৯১৯ সালে চট্টগ্রামের সরকারি মুসলিম উচ্চ বিদ্যালয় থেকে তিনি ম্যাট্রিকুলেশন পাস করেন। তিনি ১৯২৪ সালে কলকাতা বিশ্ববিদ্যালয় থেকে বিএ ডিগ্রি অর্জন করেন। ১৯২৯ সালে তিনি রেঙ্গুন বিশ্ববিদ্যালয় থেকে আইনে স্নাতক ডিগ্রি লাভ করেন।
আহমেদ ১৯৪৭ সালে মংডু নির্বাচনী এলাকার প্রতিনিধি হিসেবে ব্রিটিশ বার্মার আইনসভায় নির্বাচিত হন। ১৯৪৭ সালে বর্মী আইনসভায় এম. এ. গাফফার ছাড়া আহমেদ ছিলেন দুজন আরাকানি ভারতীয়দের অন্যতম।
১৯৪৮ সালে বার্মার স্বাধীনতার পর আহমেদ বর্মী গণপরিষদের সদস্য হন। ১৯৫১ সালের বর্মী সাধারণ নির্বাচনের সময় তিনি মংডু-১ আসন থেকে ইউনিয়ন সংসদে নির্বাচিত হন। তিনি ১৯৫৬ ও ১৯৬০ সালে পুনরায় নির্বাচিত হন। আহমেদকে উপমন্ত্রীর পদমর্যাদাসহ সংখ্যালঘু মন্ত্রণালয়ের সংসদীয় সচিব নিযুক্ত করা হয়। তিনি ছিলেন বার্মার ইতিহাসে সবচেয়ে দীর্ঘমেয়াদী সংসদীয় সচিবদের একজন।
কিয়াও ইয়িন, সান তুন অং ও থা তুনের সাথে সুলতান আহমেদ বিচারপতি স্যার বা ওউ কমিশনের আরাকান উপ-কমিটির সদস্য ছিলেন। বার্মার প্রধান বিচারপতির নেতৃত্বে কমিশনটি আরাকানি রাষ্ট্রের সম্ভাবনা অন্বেষণের জন্য প্রধানমন্ত্রী ইউ নু দ্বারা গঠিত হয়। কমিটি ২৯ অক্টোবর ১৯৪৮ তারিখে তাদের প্রতিবেদন পেশ করে। এটি একটি আরাকান বিষয়ক মন্ত্রণালয় গঠনের সুপারিশ করে যা এটি ও একটি সাহায্যকারী আরাকান বিষয়ক পরিষদ উভয়ই সাংবিধানিকভাবে স্বীকৃত হবে।
সার্জেন্ট স্কিম, ১৯৪৪

সার্জেন্ট স্কিম ১৯৪৪ আনুষ্ঠানিকভাবে ভারতে যুদ্ধ-পরবর্তী শিক্ষা উন্নয়নের সার্জেন্ট কমিশনের রিপোর্ট নামে পরিচিত, এটি ছিল ২য় বিশ্বযুদ্ধের পরে ১৯৪৪ সালের একটি শিক্ষা সংস্কারকমূলক একটি স্মারকলিপি। যা ব্রিটিশ শাসিত ভারত সরকারের নির্দেশে তৈরি করা হয়েছিল, এটিতে ভারতে স্বাক্ষরতা ও শিক্ষার ভবিষ্যত উন্নয়নের রূপরেখা প্রণয়ন করা হয়েছিলো। সার্জেন্ট স্কিমের কেন্দ্রীয় লক্ষ্য ছিল ভারতের শিক্ষাগত পুনর্গঠন করা। এই পরিকল্পনায় ৪০ বছরে (১৯৪৪-১৯৮৪) বার্ষিক ৩১২৬ মিলিয়ন টাকা ব্যয় করার কথা বলা হয়েছিলো, এবং টাকার উৎস সম্পর্কে ধারণা দেওয়া হয়েছিলো, ৩৫৬ মিলিয়ন টাকা (বাজেটের প্রায় ১১%) সংগ্রহ করতে হবে শিক্ষার্থীদের বেতন থেকে এবং বাকিটাকা সরবরাহ করা হবে সরকারি ট্যাক্স থেকে। সার্জেন্ট পরিকল্পনায় প্রাথমিক শিক্ষা, বয়স্ক শিক্ষা, মাধ্যমিক শিক্ষার উপর গুরুত্বারোপ করা হয়েছিলো।
এটি ৬-১১ বছর বয়সী সমস্ত ভারতীয় শিশুদের জন্য বিনামূল্যে এবং বাধ্যতামূলক শিক্ষা প্রবর্তনের সুপারিশ করেছিলো। এই পরিকল্পনার লক্ষ্য ছিল ৪০ বছরের মধ্যে ১৯৮৪ সালে ভারতে সর্বজনীন সাক্ষরতা নিয়ে আসা। স্কিমটি নিম্নরূপ হয়েছে:
১। প্রাথমিক বিদ্যালয় ও উচ্চ বিদ্যালয় স্থাপন।
২। দুই ধরনের হাই স্কুল: ক) একাডেমিক। খ) কারিগরি এবং বৃত্তিমূলক
৩। ইন্টারমিডিয়েট কোর্সের বিলুপ্তি ঘটানো
যদিও ভারতীয় স্বাধীনতা আন্দোলনের নেতারা সেই সময়ে ৪০ বছরের সময় সীমাকে সর্বজনীন সাক্ষরতা অর্জনের জন্য খুব দীর্ঘ সময় বলে উপহাস করেছিলেন। তবে স্বাধীনতা-উত্তর ভারতে গড় সাক্ষরতার মাত্রা ২০০৮ সালে (স্কিমটি চালু হওয়ার ৬৪ বছর পর) মাত্র ৬৫% এ পৌঁছেছিল। এবং এটি প্রতি বছর ১.৫% হারে শুধুমাত্র "আস্তিকভাবে" বৃদ্ধি পাচ্ছে।
কালাহান্ডি (কবিতা)

কালাহান্ডি ভারতীয় লেখক এবং কবি তপন কুমার প্রধান-এর একটি ওড়িয়া কবিতা সংকলন। এই কাজটি 2007 সালে কবিতার জন্য সাহিত্য আকাদেমি সুবর্ণ জয়ন্তী পুরস্কার জিতেছে। প্রধানের "কালাহান্ডি" বইটি বেশ কয়েকটি কলেজ ও বিশ্ববিদ্যালয়ের ইংরেজি সাহিত্যের পাঠ্যসূচিতে অন্তর্ভুক্ত করা হয়েছে। কবিতাটি সাহিত্য সমালোচকদের দ্বারা ব্যাপকভাবে উদ্ধৃত হয়েছে।
এই কবিতা সংকলনের ইংরেজি অনুবাদটি প্রধানের বই "কালাহান্ডি - দ্য আনটোল্ড স্টোরি" এ পাওয়া যায়। এই বইটি দরিদ্র আদিবাসীদের যৌন ও অর্থনৈতিক শোষণের বর্ণনা দেয়। এই কবিতাটিকে একটি বিপ্লবী কবিতা হিসেবে বর্ণনা করা হয়েছে।
২০ অক্টোবর ২০১৭-এ আফগানিস্তান আক্রমণ

২০ অক্টোবর ২০১৭, আফগানিস্তানের কাবুল এবং ঘোর প্রদেশের মসজিদে আত্মঘাতী বোমা হামলাকারীরা অন্তত ৬০ জনকে হত্যা করে। 
২০ অক্টোবর ২০১৭ তারিখে জুমার নামাজের সময়, একজন বন্দুকধারী কাবুলের একটি শিয়া মসজিদ ইমাম জামানে প্রবেশ করে। তিনি গুলি চালান, তারপর একটি বোমার বিস্ফোরণ ঘটান - প্রায় 40 জনের মৃত্যু হয়।
একই দিনে শুক্রবারের নামাজের সময়, ঘোর প্রদেশের একটি সুন্নি মসজিদে আত্মঘাতী বোমা হামলাকারী তার বিস্ফোরক বিস্ফোরণ ঘটায়, এতে অন্তত ২০ জন নিহত হয়।
২০১৭ সালে, বিদ্রোহীরা অক্টোবরে বেশ কয়েকটি সহ আফগানিস্তানে অনেক হামলা চালিয়েছিল। ১৭ অক্টোবর গার্দেজ এবং গজনিতে ৭০ জনেরও বেশি লোকের মৃত্যু এবং ১৯ অক্টোবর কান্দাহার প্রদেশে ৪৩ জন আফগান সৈন্যকে হত্যা করা একটি দ্বিগুণ আত্মঘাতী বোমা হামলার মধ্যে প্রধান আক্রমণ অন্তর্ভুক্ত ছিল।
হান্টার কমিশন, ১৮৮২

উইলিয়াম হান্টার শিক্ষা কমিশন, ১৮৮২ ছিলো আধুনিক ভারতের সরকারিভাবে প্রথম শিক্ষা কমিশন, যা হান্টার কমিশন নামেই বেশি পরিচিত ছিলো। এই কমিশনের অফিশিয়াল সরকারিভাবে নামকরণ করা হয়েছিলো "ইন্ডিয়ান এডুকেশন কমিশন, ১৮৮২"। ব্রিটিশ ভারতের সরকারের এই কমিশনের লক্ষ্য ছিলো উডের শিক্ষা নীতি প্রস্তাব পর্যালোচনা করা, এবং পরবর্তী পদক্ষেপ সম্পর্কে ধারণা দেওয়া। ভারতের শিক্ষা ব্যবস্থা আধুনিকরন সম্পর্কে একটি নতুন শিক্ষানীতি প্রস্তাব করা। এই কমিশনের আরেকটি বড় লক্ষ্য ছিলো ১৮৫৪-এর উডের শিক্ষানীতি বাস্তবায়নে সরকারের ব্যর্থতার অভিযোগে তুলে ইংল্যান্ডে মিশনারিদের বিক্ষোভ পর্যালোচনা করা।
হান্টার কমিশন ১৮৮৩ সালের অক্টোবর মাসে তাদের রিপোর্ট জমা দেন। প্রাথমিক শিক্ষার উপরে ৩৬টি সুপারিশ করেন। কমিশনের রিপোর্টে বলা হয় যে, 
কমিশন প্রাথমিক শিক্ষার ব্যপারে স্পষ্ট করে উল্লেখ করেছিলো, স্থানীয় সুযোগসুবিধা পাওয়া যাক অথবা না, উক্ত স্থানে প্রাথমিক শিক্ষা নিশ্চিত করতে হবে। এ কমিশনের প্রদত্ত সুপারিশগুলো: প্রাথমিক শিক্ষার উপরে ৩৬টি সুপারিশের কিছু 
এছাড়াও কমিশন উল্লেখ করেছিলো, সমাজের স্বাভাবিক সুষম অগ্রগতির জন্য প্রাথমিক শিক্ষার মতো উচ্চ শিক্ষারও সমভাবে প্রয়োজন রয়েছে ও গুরুত্ব দিতে হবে। কমিশন মাধ্যমিক শিক্ষার উপরেও ২৩টি সুপারিশ করেছিলো। মাধ্যমিক শিক্ষাস্তরে কমিশন সুপারিশ উল্লেখ করেছিলো, মাধ্যমিক শিক্ষার জন্য উক্ত স্থানকে উপযোগী করে তুলতে হবে। কিন্তু ইংরেজি মাধ্যমিক স্কুলগুলোকে তখনই সমর্থন করা যাবে, যখন সেখানে স্থানীয় সহযোগিতা পাওয়া যাবে। ভারত সরকার সেই সময়ে এই কমিশনের প্রায় সবগুলো সুপারিশই গ্রহণ করেছিলো।
উইলিয়াম হান্টারকে এই কমিশনের সভাপতি নিয়োগ করা হয়, এবং তার নামেই এই কমিশন জনপ্রিয় হয়ে উঠে। এছাড়া এই কমিশনের অনন্য সদস্য ছিলেন:
বৌদি ক্যান্টিন

বৌদি ক্যান্টিন পরমব্রত চট্টোপাধ্যায় পরিচালিত ২০২২ সালের চলচ্চিত্র। ছবিটি, বিখ্যাত ব্রিটিশ সেফ আসমা খানের জীবন অবলম্বনে নির্মিত। ছবিতে অভিনয় করেছেন শুভশ্রী গঙ্গোপাধ্যায়, পরমব্রত চট্টোপাধ্যায়, সোহম চক্রবর্তী এবং অনুসূয়া মজুমদার।
২০২২ ফিফা অনূর্ধ্ব-১৭ মহিলা বিশ্বকাপ

২০২২ ফিফা অনূর্ধ্ব-১৭ মহিলা বিশ্বকাপ হল ফিফা পরিচালিত অনূর্ধ্ব-১৭ মহিলা ফুটবল বিশ্বকাপের ৭ম আসর। এই আসরের আয়োজক ভারত। এই নিয়ে ভারত ২০১৭ ফিফা অনূর্ধ্ব-১৭ বিশ্বকাপের পর দ্বিতীয়বারের জন্য ফিফা প্রতিযোগিতা আয়োজন করছে এবং এটিই ভারত কর্তৃক আয়োজিত প্রথম মহিলাদের ফিফা প্রতিযোগিতা।
এর পূর্বে ২০২১ সালে ভারতে এই প্রতিযোগিতা আয়োজনের কথা ফিফা ঘোষণা করেছিল। কিন্তু কোভিড-১৯ মহামারীর জন্য বাতিল ঘোষিত হয়। স্পেন হল পূর্ব আসর অর্থাৎ ২০১৮ বিশ্বকাপের বিজয়ী দল।
১৬টি দলের মধ্যে আয়োজক ছাড়া বাকি ১৫টি দল মহাদেশীয় বাছাইপর্ব থেকে উত্তীর্ণ হয়।
৩ অক্টোবর ২০২২-এ, ফিফা তিনটি রাজ্যের তিনটি শহরকে আয়োজক হিসেবে নির্বাচিত করে:
৩০ আগস্ট ২০২২-এ ফিফা ১৪ জন রেফারি, ২৮ জন সহকারী রেফারি ও ১৬ জন ভিডিও রেফারির নাম প্রতিযোগিতার জন্য ঘোষণা করে। মহিলা অনূর্ধ্ব-১৭ বিশ্বকাপের এই আসরেই প্রথম ভিডিও সহকারী রেফারির (ভিএআর) প্রয়োগ হয়েছে।
২৪ জুন ২০২২-এ সুইজারল্যান্ডের জুরিখ শহরে ফিফা প্রশাসনিক ভবনে আনুষ্ঠানিক ড্র করা হয়েছিল। গ্রুপ পর্বে একই কনফেডারেশন ভুক্ত কোনো দল একই গ্রুপে থাকবে না এমন ঘোষণা করা হয়। ভারত আয়োজক হবার সুবাদে এ১ স্থান পায়।
২৪ জুন ২০২২-এ গ্রুপ পর্বের প্রতিটি গ্রুপের দলগুলি ঘোষণা করা হয়।
""'
মূল নির্ধারিত সময়ের পরও কোনো জয়ী দল নির্বাচন করা না গেলে অতিরিক্ত সময়ের খেলা হবে না, বরং সরাসরি পেনাল্টি শুট-আউট অনুষ্ঠিত হবে।
প্রতিযোগিতান্তে নিম্নলিখিত পুরস্কারগুলি দেওয়া হয়েছিল:
আয়মান আনোয়ার

আয়মান আনোয়ার (জন্মঃ ১৪ সেপ্টেম্বর ১৯৯১) হচ্ছেন পাকিস্তানের একজন নারী ক্রিকেটার যিনি পাকিস্তান জাতীয় মহিলা ক্রিকেট দল-এর হয়ে খেলেন। আয়মান একজন ডান হাতি মিডিয়াম ফাস্ট বোলার। জাতীয় নারী ক্রিকেট দলে আসার আগে আয়মান করাচি উইমেন্স ক্রিকেট টিম, সিন্ধু উইমেন্স ক্রিকেট টিম, সাইফ স্পোর্টস স্যাগা এবং যারাই তরিকতি ব্যাংক লিমিটেডের হয়ে খেলতেন।
২০১৬ সালের ৫ জুলাই আয়মানের মহিলাদের টুয়েন্টি২০ আন্তর্জাতিক অভিষেক ম্যাচ হয় ইংল্যান্ডের বিপক্ষে। ২০১৭ সালের ৮ ফেব্রুয়ারি আয়মানের মহিলাদের একদিনের আন্তর্জাতিক ম্যাচের অভিষেক ঘটে ২০১৭ মহিলা ক্রিকেট বিশ্বকাপ বাছাইপর্বতে বাংলাদেশের বিপক্ষে খেলার মাধ্যমে।
২০১৮ সালের অক্টোবরে আয়মানের নাম পাকিস্তান দলে ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টুয়েন্টি২০-এ খেলার জন্য আসে। ২০২০ সালের জানুয়ারিতে আয়মানের নাম পাকিস্তান স্কোয়াডে আসে অস্ট্রেলিয়ায় অনুষ্ঠিত ২০২০ আইসিসি মহিলা টি২০ বিশ্বকাপ-এ খেলার। ২০২১ সালের অক্টোবরে পাকিস্তান দলে তার নাম আসে ২০২১ মহিলা ক্রিকেট বিশ্বকাপ বাছাইপর্ব (জিম্বাবুয়েতে অনুষ্ঠিত) তে খেলার জন্য। ২০২২ সালে নিউ জিল্যান্ডে অনুষ্ঠিত ২০২২ মহিলা ক্রিকেট বিশ্বকাপ-এ খেলার জন্য পাকিস্তান দলে তার নাম আসে। ২০২২ সালের মে মাসে পাকিস্তান দলে তার নাম আসে ইংল্যান্ডে অনুষ্ঠিত ২০২২ কমনওয়েলথ গেমসে ক্রিকেট-এ খেলার জন্য।
করাচি স্টক এক্সচেঞ্জ

করাচি স্টক এক্সচেঞ্জ ( বা পিএসএক্স-কেএসই) পাকিস্তানের করাচিতে অবস্থিত একটি স্টক এক্সচেঞ্জ ছিল। ১৯৪৭ সাল থেকে এটি আইআই চুন্দ্রিগড় সড়কের স্টক এক্সচেঞ্জ ভবনে অবস্থিত। এটি এখন লাহোর স্টক এক্সচেঞ্জ ও ইসলামাবাদ স্টক এক্সচেঞ্জের সাথে পাকিস্তান স্টক এক্সচেঞ্জে একীভূত হয়েছে। কেএসই ছিল পাকিস্তানের বৃহত্তম ও প্রাচীনতম স্টক এক্সচেঞ্জ। ব্লুমবার্গের মতে ২০০৯ সাল থেকে পাকিস্তানি এই বেঞ্চমার্ক স্টক মার্কেট সূচকে তৃতীয় সেরা পারফরমার। ২০১৫ সালের জুন মাসে "খালিজ টাইমস" প্রতিবেদন দেয় যে ২০০৯ সাল থেকে পাকিস্তানি ইকুইটিগুলো মার্কিন ডলার বিনিয়োগকারীদের জন্য বছরে ২৬% প্রদান করার মাধ্যমে করাচিকে বিশ্বের শীর্ষ-পারফর্মিং স্টক এক্সচেঞ্জে পরিণত করে।
শিক্ষিত ও ধনী মুহাজিরদের আগমনের পর ১৮ সেপ্টেম্বর ১৯৪৭ সালে করাচি স্টক এক্সচেঞ্জ প্রতিষ্ঠিত হয়, এবং এটি ১০ মার্চ ১৯৪৯ সালে করাচি স্টক এক্সচেঞ্জ লিমিটেড হিসেবে অন্তর্ভুক্ত হয়। কেএসই ৫টি কোম্পানির সাথে "কেএসই ৫০" হিসেবে শুরু হয় যার মোট বাজার মূলধন ছিলো । ৬০ বছরেরও বেশি সময় ধরে, কেএসই মূলধন গঠনে সহায়তা করে ব্যক্তি ও প্রাতিষ্ঠানিক বিনিয়োগকারীদের সহ বিস্তৃত অংশগ্রহণকারীদের পরিবেশন করছে। ১৯৮০-এর দশকের শেষের দিকে তালিকাভুক্ত কোম্পানি ও ব্যবসায়িক কার্যক্রমের ক্রমবর্ধমান সংখ্যার সাথে এর আরেকটি সূচক প্রস্তাব করা হয়। ১ নভেম্বর ১৯৯১-এ কেএসই ১০০ সূচক চালু করা হয়। ১৯৯৫ সালের মধ্যে একটি ভবিষ্যত সূচকের প্রয়োজনীয়তা উপলব্ধি করা হয় এবং ১৮ সেপ্টেম্বর ১৯৯৫-এ কেএসই সমস্ত শেয়ার সূচক চালু করা হয়েছিল। বিনিয়োগকারী সম্প্রদায়ের চাহিদা পূরণের জন্য ১৯৯০-এর দশকের শেষের দিকে কেএসই-৩০ ও কেএমআই ৩০ সূচক নামে আরো দুটি সূচক চালু করা হয়। একটি সম্পূর্ণ স্বয়ংক্রিয় ট্রেডিং ব্যবস্থার উপর কাজ শুরু হয় ১৯৯০-এর দশকের শেষের দিকে এবং ২০০২ সালে "করাচি অটোমেটেড ট্রেডিং সিস্টেম" বা কেএটিএস চালু করা হয়, যেটি প্রতিদিন ১০ লাখেরও বেশি ব্যবসা পরিচালনা করার ক্ষমতা রাখতো। একই বছরে কেএসইকে "বিশ্বের "সেরা পারফর্মিং স্টক মার্কেট"" হিসাবে ঘোষণা করা হয়েছিল। ২০১৬ সালে করাচি স্টক এক্সচেঞ্জ, লাহোর স্টক এক্সচেঞ্জ ও ইসলামাবাদ স্টক এক্সচেঞ্জ পাকিস্তান স্টক এক্সচেঞ্জ গঠনের জন্য "স্টক এক্সচেঞ্জ (কর্পোরেটাইজেশন, ডিমিউচুয়ালাইজেশন ও ইন্টিগ্রেশন) আইন, ২০১২"-এর অধীনে একীভূত হয়।
সোম থেকে বৃহস্পতিবার পর্যন্ত এক্সচেঞ্জটির সকাল ৯:৩২ থেকে বিকেল ৩:৩০ পিএসটি পর্যন্ত একটি ট্রেডিং সেশন এবং বিকেল ৩:৩১ থেকে ৪:০০ পিএসটি একটি পোস্ট-মার্কেট সেশন রয়েছে। শুক্রবারে ট্রেডিং সেশনটি সকাল ৯:১৭ থেকে দুপুর ১২:০০ এবং দুপুর ২:৩২ থেকে বিকেল ৪:৩০ পর্যন্ত পর্যন্ত করা হয়েছে৷ এক্সচেঞ্জটি শনি ও রবিবার বন্ধ থাকে এবং এই দুই দিন এক্সচেঞ্জের পক্ষ থেকে ছুটি ঘোষণা করা হয়।
কেন্দ্রীয় বাণিজ্যিক এলাকা

কেন্দ্রীয় বাণিজ্যিক এলাকা হল একটি শহরের বাণিজ্যিক ও ব্যবসায়িক কেন্দ্র। এতে বাণিজ্যিক স্থান এবং ব্যবসায়িক কার্যালয় ভবন থাকে। বড় শহরগুলিতে এটিকে প্রায়শই শহরের আর্থিক প্রতিষ্ঠান এলাকার সমার্থক হিসাবে বিবেচনা করা হয়। ভৌগোলিকভাবে এটি প্রায়শই নগরকেন্দ্রের সাথে মিলে যায়। তবে এই ধারণাগুলি সাধারণত সমার্থক নয়: অনেক শহরে এমনও কেন্দ্রীয় বাণিজ্যিক এলাকা রয়েছে যেটি এর সাংস্কৃতিক কেন্দ্র হতে দূরবর্তী কোনও এলাকায় অবস্থিত আবার কোনও কোনও শহরে একই সাথে একাধিক কেন্দ্রীয় বাণিজ্যিক এলাকা থাকে। কেন্দ্রীয় বাণিজ্যিক এলাকাকে শহরের মধ্যে এমন একটি এলাকা হিসেবে চিহ্নিত করা হয়, যেখানে সর্বোচ্চ গমনযোগ্যতা রয়েছে এবং অন্য যেকোনও এলাকার তুলনায় বিশেষ পণ্য ও পরিষেবার বৃহত্তর বৈচিত্র্য এবং ঘনত্ব রয়েছে।
বাংলাদেশের বৃহৎ নগরগুলোতে কেন্দ্রীয় বাণিজ্যিক এলাকার উদাহরণ দেখা যায়; এমনকি ঢাকা মহানগরে এরকম একাধিক কেন্দ্রীয় বাণিজ্যিক এলাকা রয়েছে। মতিঝিল হলো বাংলাদেশের সবচেয়ে বড় কেন্দ্রীয় বাণিজ্যিক এলাকা; এছাড়াও রয়েছে চট্টগ্রামের আগ্রাবাদ, রাজশাহীর সাহেববাজার, সিলেটের জিন্দাবাজার, ঢাকার গুলিস্তান প্রভৃতি।
স্বপ্নের ঠিকানা (২০২১-এর চলচ্চিত্র)

স্বপ্নের ঠিকানা ২০২১ সালের নাটকীয় বাংলা চলচ্চিত্র। ছবিটি পরিচালনা করেছেন সোমনাথ সরকার। এতে মুখ্য ভূমিকায় অভিনয় করেছেন সৌমিত্র চট্টোপাধ্যায়, সিদ্ধার্থ দে, সংযুক্তা ঘোষ, শ্রী ভৌমিক।
জবলপুর জংশন রেলওয়ে স্টেশন

জবলপুর (স্টেশন কোড: JBP), মধ্যপ্রদেশের জবলপুর শহরের একটি রেলওয়ে স্টেশন। জবলপুর শহর পশ্চিম মধ্য রেলওয়ের সদর দপ্তর।
কবির চৌধুরী শিক্ষা কমিশন, ২০০৯

কবির চৌধুরী শিক্ষা কমিশন, ২০০৯ হলো বাংলাদেশের শিক্ষা ব্যবস্থাকে আধুনিকরন, পরিমার্জন ও সংস্কার করার জন্য প্রণীত একটি জাতীয় শিক্ষানীতি কমিশন। এটি ২০০১ সালে এম এ বারীর শিক্ষা কমিশনকে যাচাই ও পরিমার্জন করার জন্য ২০০৯ সালে বাংলাদেশের জাতীয় অধ্যাপক কবীর চৌধুরীর নেতৃত্বে ১৬ সদস্যের কমিটি গঠন করা হয়। এই শিক্ষা কমিশন কমিটি কুদরাত-এ-খুদা শিক্ষা কমিশন, শামসুল হক শিক্ষা কমিশন রিপোর্ট ১৯৯৭ প্রভৃতির আলোকে নতুন শিক্ষানীতি প্রণয়নের উদ্যোগ গ্রহণ করেন। ২০০৯ সালের ৭ সেপ্টেম্বর আনুষ্ঠানিকভাবে কমিটি এই শিক্ষানিতির খসড়া প্রস্তাব সরকারের নিকট জমা দেন।
এই কমিশন নানা ধরনের উদ্যোগ গ্রহণ করেছিলো, উদ্যোগসমূহের প্রধান কিছু হলো:
মাহদিয়া ক্রুসেড

মাহদিয়া ক্রুসেড বা বারবারি ক্রুসেড ছিল ১৩৯০ সালের একটি ফ্রাঙ্কো-জেনোজ সামরিক অভিযান যা মাহদিয়াকে অবরোধের দিকে নিয়ে যায়, তখন হাফসীয় ইফ্রিকিয়াতে বারবারি জলদস্যুদের একটি শক্ত ঘাঁটি (ভৌগোলিকভাবে আধুনিক তিউনিসিয়ার সাথে সম্পর্কিত) ছিল। "ফ্রোইসার্টের ক্রনিকলসে" এই শেষ সময়ের ক্রুসেডে কী ঘটেছিল তার প্রধান বিবরণ রয়েছে।
শত বছরের যুদ্ধের সময় নাইটরা গৌরব এবং সম্মান অর্জনের সুযোগ খুঁজছিল। জেনোজ রাষ্ট্রদূতরা ক্রুসেডের সদস্য হওয়ার জন্য ফরাসী রাজা ষষ্ঠ চার্লসের কাছে যাওয়ার সাথে সাথে তিনি উত্তর আফ্রিকার মুসলিম জলদস্যুদের বিরুদ্ধে যুদ্ধ করার পরিকল্পনাকে সাগ্রহে সমর্থন করেছিলেন। এই জলদস্যুদের প্রধান ঘাঁটি ছিল বারবারি উপকূলে মাহদিয়াতে। ফ্রান্স নাইটদের সরবরাহ করার শর্তে জেনোজ জাহাজ, খাদ্য ও অন্যান্য যুদ্ধসামগ্রী, বারো হাজার তীরন্দাজ এবং আট হাজার পদাতিক সৈন্য সরবরাহ করতে প্রস্তুত ছিল। ডোজে আন্তোনিওট্টো অ্যাডর্নোর প্রস্তাবটিকে একটি ক্রুসেড হিসাবে উপস্থাপন করা হয়েছিল। যা তার অংশগ্রহণকারীদের প্রতিপত্তি, তাদের ঋণের উপর একটি স্থগিতাদেশ, মামলা থেকে অনাক্রম্যতা এবং পোপের সমর্থন দেয়। ফরাসি বাহিনীতে কিছু ইংরেজ অংশগ্রহণকারীও অন্তর্ভুক্ত ছিল এবং বোরবনের ডিউক দ্বিতীয় লুইয়ের নেতৃত্বে ১৫০০ নাইট অংশ নিয়েছিল।
জানা যায় যে, হাফসীয় সুলতান দ্বিতীয় আবুল আব্বাস আহমাদ বেজাইয়া এবং তিলিমসান রাজাদের দ্বারা সমর্থিত চল্লিশ হাজার সৈন্যের একটি শক্তিশালী বাহিনী গড়ে তুলেছিলেন (বেজাইয়া এটিকে বাধ্যবাধকতার বাইরে পাঠিয়েছিলেন। কারণ তিলিমসান আশঙ্কা করেছিলেন যে মাহদিয়ার ক্ষতির ফলে ডমিনো প্রভাব পড়বে)। তারা কাছাকাছি শিবির স্থাপন করে ও তুমুল যুদ্ধ এড়িয়ে যায়; কিন্তু ক্রুসেডারদের হয়রানি করতে থাকে। ক্রুসেডারদের তাদের শিবিরের চারপাশে একটি প্রাচীর তৈরি করতে হয়েছিল এবং প্রাচীরটিকে শক্তিশালী করতে হয়েছিল। বারবাররা একটি সমঝোতাকারী দল পাঠিয়েছিল যে, ফরাসিরা তাদের উপর আক্রমণ করার যৌক্তিক কারণ নেই। তারা শুধুমাত্র জেনোয়াকে সমস্যায় ফেলেছিল, প্রতিবেশীদের মধ্যে লড়াই হওয়া প্রাকৃতিক ব্যাপার। উত্তরে তাদের বলা হয়েছিল যে, তারা অবিশ্বাসী যারা "ঈশ্বরের পুত্র যীশু খ্রীষ্টকে ক্রুশবিদ্ধ ও হত্যা করেছিল।" বারবাররা হেসে বলল যে, আমরা ইহুদী নই, ইহুদীরা এটি করেছিল। এভাবে আলোচনা ভেঙ্গে যায়।
বৃহৎ ত্রাণ সহায়তা থাকায় পরবর্তী সংঘর্ষে ক্রুসেডাররা অনেককে হত্যা করেছিল কিন্তু অবশেষে নিঃশেষিত ও ক্লান্ত হয়ে পিছু হটতে হয়েছিল। অবরোধের সময়কাল কেবল তাদের হতাশই করেনি, এমনকি তাদের রসদ সরবরাহও দুর্বল হতে শুরু করে। যখন শহরের উপর একটি চূড়ান্ত আক্রমণ প্রতিহত করা হয় তখন তারা একটি চুক্তির জন্য প্রস্তুত ছিল। বিরোধী পক্ষের বারবাররা বুঝতে পেরেছিল যে, তারা ভারী সশস্ত্র আক্রমণকারীদের পরাস্ত করতে পারবে না। উভয় পক্ষই শত্রুতা শেষ করার উপায় খুঁজছিল।
জেনোজ দলের মাধ্যমে আলোচনার মাধ্যমে একটি চুক্তির উপসংহারে অবরোধ তুলে নেওয়া হয়। চুক্তিতে দশ বছরের যুদ্ধবিরতির শর্ত ছিল। অক্টোবরের মাঝামাঝি ক্রুসেডাররা জেনোয়ায় ফিরে আসে। যুদ্ধ এবং রোগের কারণে ক্ষয়ক্ষতির পরিমাণ ২৭৪ নাইট এবং স্কয়ার।
দুই দলই বিজয় উদযাপন করেছিল। বারবাররা আক্রমণকারীদের তাড়িয়ে দিয়েছিল এবং জেনোজরা কম হস্তক্ষেপের সাথে বাণিজ্য পরিচালনা করতে পারে। ফরাসি নাইটদের কোন বাস্তব লক্ষ্য ছিল না কিন্তু তারা কর্ম এবং গৌরবের জন্য অংশগ্রহণ করেছিল। তারা "ধর্মীয় আস্তরণের সাথে বীরত্বপূর্ণ দুঃসাহসিক কাজ" থেকে কোন শিক্ষা নিতে ব্যর্থ হয়েছে। পরিবেশের সাথে তাদের অপরিচিত হওয়া, ভারী অবরোধের সরঞ্জামের অভাব, শত্রুকে অবমূল্যায়ন করা এবং অভ্যন্তরীণ ঝগড়ার ভুলগুলি ছয় বছর পরে নিকোপলিসে তাদের মারাত্মক শেষ ক্রুসেডে আরও বড় আকারে পুনরাবৃত্তি হয়েছিল।
পুলিশ ফাইলস

পুলিশ ফাইলস সত্য ঘটনা অবলম্বনে নির্মিত বাংলা ভাষার একটি অপরাধ ধর্মী টেলিভিশন ধারাবাহিক। সোম থেকে শনি রাত ৮: ৩০টে আকাশ আট চ্যানেলে এটি প্রচারিত হয়। পশ্চিমবঙ্গের বিভিন্ন স্থানে বাস্তবে ঘটে যাওয়া ঘটনা থেকে, ধারাবাহিকটির ক্রমেম্বাররা, পশ্চিমবঙ্গের বিভিন্ন পুলিশ স্টেশনের ক্যাস ফাইল স্টাডি করে পর্বের গল্পগুলি সংগ্রহ করেছেন। ধারাবাহিকটির প্রতিটি পর্ব ভিন্ন ভিন্ন পরিচালক পরিচালনা করেছেন এবং প্রতিটি পর্বে ভিন্ন ভিন্ন অভিনেতা ও অভিনেত্রীরা অভিনয় করেছেন।
বাংলাদেশে খতমে নবুয়ত আন্দোলন

খতমে নবুওয়াত আন্দোলন বাংলাদেশ (কেএনএবি) ইসলামী চরমপন্থী সংগঠন যেটি বাংলাদেশে আহমদিয়া বিরোধী দল হিসেবে নিজেদের অবস্থান নিয়েছে। তারা আহমদিয়া মসজিদ দখল করার জন্য প্রচারণা চালিয়েছে এবং বাংলাদেশ সরকারকে আহমদিয়াদের অমুসলিম ঘোষণা করানোর জন্য। তারা বাংলাদেশে আহমদিয়া সম্প্রদায়ের বাড়িঘর ও মসজিদে হামলা চালিয়েছে। ইউনাইটেড স্টেটস কমিশন অন ইন্টারন্যাশনাল রিলিজিয়াস ফ্রিডম তাদেরকে " "আহমাদি বিরোধী ইসলামিক ধর্মগুরুদের একটি দল" " হিসেবে বর্ণনা করেছে ২০০৫ সালে আন্তর্জাতিক ধর্মীয় স্বাধীনতা রিপোর্ট।
খতমে নবুওয়াত আন্দোলন বাংলাদেশ আন্তর্জাতিক খতমে নবুওয়াত আন্দোলন, বাংলাদেশ এর একটি বিভক্ত দল। হিফাজতে খতমে নবুওয়াত আন্দোলন বাংলাদেশের অনুরূপ একটি আহমদিয়া বিরোধী দল।
২০০৩ সালের ডিসেম্বরে, কেএনএবি ঢাকার বকশীবাজারে একটি আহমদিয়া মুসলিম সম্প্রদায়ের মসজিদ অবরোধ করার জন্য বায়তুল মোকাররম জাতীয় মসজিদের উত্তর গেট থেকে একটি মিছিল বের করে।
১৯ মার্চ ২০০৪, খতমে নবুওয়াত আন্দোলন বাংলাদেশ হুমকি দেয় যে তারা বরগুনা জেলায় বসবাসকারী সকল আহমদিয়া মুসলিম সম্প্রদায়ের সদস্যদের তাড়িয়ে দেবে।
২৪ জুন ২০০৬ তারিখে, বাংলাদেশ পুলিশ খতমে নবুওয়াত আন্দোলন বাংলাদেশ কর্তৃক ঢাকার উত্তরা থানায় একটি আহমদিয়া মুসলিম সম্প্রদায়ের মসজিদ অবরোধ করার প্রচেষ্টা ব্যর্থ করে। তারা জোরপূর্বক মসজিদ দখলের চেষ্টা করলেও র‌্যাপিড অ্যাকশন ব্যাটালিয়ন বাধা দেয়।
জুন ২০০৭ সালে, খতমে নবুওয়াত আন্দোলন বাংলাদেশ এবং আন্তর্জাতিক খতমে নবুওয়াত আন্দোলন, বাংলাদেশের নেতাদের বিরুদ্ধে সাতক্ষীরা জেলার জ্যোতিন্দ্র নগরে একটি আহমদিয়া মসজিদে হামলার অভিযোগ আনা হয়।
২০০৮ সালে, খতমে নবুওয়াত আন্দোলন বাংলাদেশের চেয়ারম্যান, মুফতি নূর হোসেন নুরানী, বিমানবন্দর গোলচত্বর মূর্তি প্রতিরোধ কমিটি যে তত্ত্বাবধায়ক সরকারকে জিয়া আন্তর্জাতিক বিমানবন্দরের সামনে একটি বাউল গায়কের মূর্তি অপসারণ করতে বাধ্য করেছিল। তিনি তত্ত্বাবধায়ক সরকারের প্রধান উপদেষ্টা মাহবুব জামিলের বিশেষ উপদেষ্টার পদত্যাগেরও আহ্বান জানান।
আহমদিয়া মুসলিম সম্প্রদায়ের রাজশাহী জেলার মুবাল্লিগ (ধর্ম প্রচারক) রিপোর্ট করেছেন যে তার সম্প্রদায়ের সদস্যরা খতমে নবুওয়াত আন্দোলন বাংলাদেশ, আহলে হাদিস আন্দোলন বাংলাদেশ, বাংলাদেশ জামায়াতে ইসলামী এবং সুন্নি মুসলমানদের দ্বারা ২০১৫ সালের ডিসেম্বরে হয়রানি করা হচ্ছে।
২৩ এপ্রিল ২০২১, খতমে নবুওয়াত আন্দোলন বাংলাদেশের সভাপতি এবং হেফাজতে ইসলাম বাংলাদেশের নেতা নূর হোসেন নূরানীকে মুন্সীগঞ্জ জেলায় সহিংসতার জন্য গ্রেফতার করা হয়।
জবলপুর রেলওয়ে বিভাগ

জবলপুর রেলওয়ে বিভাগ ভারতীয় রেলওয়ের পশ্চিম মধ্য রেলওয়ে জোন (WCR) এর অধীনে তিনটি রেলওয়ে বিভাগের একটি। এই রেলওয়ে বিভাগটি ১ এপ্রিল ১৯৬২ সালে গঠিত হয়েছিল এবং এর সদর দপ্তর ভারতের মধ্য প্রদেশ রাজ্যের জবলপুর শহরে অবস্থিত। এর আওতাধীন ১০৭টি রেলওয়ে স্টেশন রয়েছে। ভোপাল রেলওয়ে বিভাগ এবং কোটা রেলওয়ে বিভাগ হল জবলপুরে সদর দফতর WCR জোনের অধীনে অন্য দুটি রেলওয়ে বিভাগ। 
জবলপুর বিভাগের এখতিয়ার নিম্নরূপ:
তালিকায় জবলপুর রেলওয়ে বিভাগের অধীনে তিনটি স্টেশন এবং তাদের স্টেশন বিভাগ অন্তর্ভুক্ত রয়েছে। 
জবলপুর রেলওয়ে বিভাগ " কানহা কিসলি ", 
" বান্ধবগড় " এবং " পেঞ্চ " বাঘ সংরক্ষণ এবং জাতীয় উদ্যানগুলিতে রেল সংযোগ প্রদান করে। ভেড়া-ঘাটের ধুয়ান-ধর জলপ্রপাত জবলপুর শহর থেকে প্রায় ২০ কিলোমিটার দূরে অবস্থিত।
গাবখান চ্যানেল

গাবখান চ্যানেল বাংলাদেশের পিরোজপুর জেলার সাথে ঝালকাঠি জেলাকে সংযোগকারী একটি খাল। এটি গাবখান নদী নামেও পরিচিত। ঢাকা-মংলা এবং চট্টগ্রাম-মংলা নদীপথের দূরত্ব প্রায় কমানোর লক্ষ্যে পিরোজপুর জেলার সন্ধ্যা নদীর সাথে ঝালকাঠি জেলার সুগন্ধা নদীকে সংযুক্ত করতে ১৯১৮ সালে ব্রিটিশ আমলে খালটি খনন করা হয়। এই খালের দৈর্ঘ্য ১৮ কিলোমিটার। ১৯৫০ সালে মোংলা বন্দর প্রতিষ্ঠার পর চ্যানেলটি আন্তর্জাতিক নৌপথ হিসেবেও ব্যবহৃত হচ্ছে।
এটি বাংলাদেশের সুয়েজ খাল হিসবে পরিচিত। এই কৃত্রিম জলপথের উপর ২০০২ সালে বাংলাদেশের উচ্চতম "৫ম বাংলাদেশ-চীন মৈত্রী সেতু" নির্মিত হয়, যে সেতুটি গাবখান সেতু নামেও পরিচিত।
ইসলামিয়া সরকারি উচ্চ বিদ্যালয়, ঢাকা

ইসলামিয়া সরকারি উচ্চ বিদ্যালয়, ঢাকা বাংলাদেশের ঢাকায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৭৪ খ্রিষ্টাব্দে ঢাকা মোহসিনীয়া মাদ্রাসা হিসেবে প্রতিষ্ঠিত হয় এবং ১৯৬৮ খ্রিষ্টাব্দে মাধ্যমিক বিদ্যালয় হিসেবে প্রতিষ্ঠিত হয়। বিদ্যালয়টি ঢাকার কবি নজরুল সরকারি কলেজের এলাকায় অবস্থিত।
১৮৭৪ খ্রিষ্টাব্দে ঢাকা মোহসিনীয়া মাদ্রাসা বা ঢাকা মাদ্রাসা প্রতিষ্ঠিত হয়। নিউ স্কিম মাদ্রাসা শিক্ষাব্যবস্থা চালু করার পর যা ১৯৬২ খ্রিস্টাব্দে "ইসলামিক ইন্টারমিডিয়েট কলেজে" রূপান্তরিত হয়। মাদ্রাসার শিক্ষার্থীদের স্কুল বিভাগে স্থানান্তর করা হয় এবং কলেজ বিভাগ খোলা হয়। ১৯৬৮ সালে কলেজ এবং স্কুলটি আলাদা নামধারণ করে হয় "ইসলামিয়া কলেজ" এবং "ইসলামিয়া হাই স্কুল"। তার মধ্যে স্কুলটি হলো বর্তমান ইসলামিয়া সরকারি উচ্চ বিদ্যালয়, ঢাকা।
কান্তারা

কান্তারা () ২০২২ সালের কন্নড় ভাষার অ্যাকশন থ্রিলার চলচ্চিত্র। এটি রচনা ও পরিচালনা করেছেন ঋষব শেঠি এবং হোম্বালে ফিল্মসের অধীনে প্রযোজনা করেছেন বিজয় কিরাগান্দুর। ছবিটিতে কাম্বালা চ্যাম্পিয়নের সাথে দ্বৈত চরিত্রে অভিনয় করেছেন ঋষব শেঠি। অচ্যুত কুমার এবং সপ্তমী গৌড়া সহ ভূমিকায় অভিনয় করেছেন। ৩০ সেপ্টেম্বর ২০২২ ছবিটি কর্ণাটক জুড়ে ২৫০ টিরও বেশি প্রেক্ষাগৃহে এবং একই সাথে মার্কিন যুক্তরাষ্ট্র, যুক্তরাজ্য, ইউরোপ, মধ্যপ্রাচ্য এবং অস্ট্রেলিয়া বিশ্বব্যাপী প্রেক্ষাগৃহে মুক্তি পায়। ছবিটি কন্নড় ভাষায় সাফল্যের পর, হিন্দি, তেলুগু, তামিল এবং মালয়ালম ভাষায় ডাব করে ১৪ অক্টোবর ২০২২-এ মুক্তি পায়।
ফিল্মটি সাধারণত সমালোচকদের কাছ থেকে ইতিবাচক পর্যালোচনা পেয়েছে যারা কলাকুশলীর অভিনয়, পরিচালনা, অ্যাকশন সিকোয়েন্স এবং সাউন্ডট্র্যাকের প্রশংসা করেছিল। এটি একটি বিশাল ব্যবসাসফল ছিল এবং একই বছর - এর পর সর্বকালের দ্বিতীয় সর্বোচ্চ আয়কারী কন্নড় চলচ্চিত্র হিসেবে আবির্ভূত হয়। এটি ভারতের ২০২২ সালের চতুর্থ সর্বোচ্চ আয়কারী চলচ্চিত্রও ছিল।
কান্তারা ২০২২ সালের ৩০ সেপ্টেম্বর কর্ণাটক জুড়ে ২৫০ টিরও বেশি প্রেক্ষাগৃহে এবং একই সাথে মার্কিন যুক্তরাষ্ট্র, যুক্তরাজ্য, ইউরোপ, মধ্যপ্রাচ্য এবং অস্ট্রেলিয়া বিশ্বব্যাপী অন্যান্য স্থানের মধ্যে থিয়েটারে মুক্তি পায়। কন্নড় ভাষায় সাফল্যের পর নির্মাতারা ঘোষণা করেন যে চলচ্চিত্রটি তেলুগু, হিন্দি, তামিল এবং মালায়ালাম ভাষায় ডাব করা হবে এবং ১৪ অক্টোবর ২০২২ হিন্দিতে এবং ১৫ অক্টোবর ২০২২ তেলুগু এবং তামিল ভাষায় মুক্তি পায়। যদিও হিন্দি সংস্করণটি সারা দেশে ৮০০ টিরও বেশি স্ক্রিনে মুক্তির ঘোষণা করা হয়েছিল, পরে হিন্দি সংস্করণে ২৫০০ স্ক্রীনে মুক্তি পাওয়ার কথা জানা গেছে। ছবিটি উপকূলীয় কর্ণাটকের মাতৃভাষা টুলু ভাষায়ও ডাব করা হয়েছিল এবং এটি ২ ডিসেম্বর ২০২২-এ মুক্তি পায় এবং দর্শকদের দ্বারা ব্যাপক সারা পায়। এটি ভিয়েতনামে মুক্তি পাওয়া প্রথম কন্নড় চলচ্চিত্র। টুলু সংস্কৃতির সাথে ফিল্মটির সংযোগের উপর ভিত্তি করে একটি সোশ্যাল মিডিয়া প্রচারণার পর, ছবিটির একটি টুলু ভাষায় ডাব ঘোষণা করা হয়। যার মুক্তি ২ ডিসেম্বর ভারতে এবং ২৫ নভেম্বর ২০২২ ভারতের বাইরে।
ফিল্মটির স্যাটেলাইট স্বত্ব কন্নড় ভাষায় স্টার সুবর্ণা, তামিলে স্টার বিজয়, তেলুগুতে স্টার মা, মালয়ালমে এশিয়ানেট এবং হিন্দিতে সোনি ম্যাক্স সুরক্ষিত করেছিল। ফিল্মটির ডিজিটাল স্বত্ব অ্যামাজন প্রাইম ভিডিও দ্বারা সুরক্ষিত ছিল এবং ২৪ নভেম্বর ২০২২ থেকে কন্নড়, তেলুগু, মালায়ালাম, তামিল ভাষায় ডিজিটালভাবে স্ট্রিম করা হয়েছিল। হিন্দি সংস্করণটি নেটফ্লিক্সে ৯ ডিসেম্বর ২০২২ থেকে স্ট্রিম করা হয়েছিল এবং প্ল্যাটফর্ম থেকে ঘোষণা করা হয়েছিল যে চলচ্চিত্রটির একটি ইংরেজি ডাব করা সংস্করণ ২০২৩ সালের জানুয়ারিতে স্ট্রিমিংয়ের জন্য উপলব্ধ হবে।
কর্ণাটক রাজ্য সরকার সিনেমাটির কারণে ৬০ বছরের বেশি বয়সী বুটা কোলা অভিনয়কারীদের জন্য মাসিক ভাতা ঘোষণা করেছে।
চলচ্চিত্রটির প্রিক্যুয়েল তৈরির কাজ চলছে, যা "" নামে মুক্তি পাওয়ার কথা, তবে তারিখ এখনো নিশ্চিত করা হয়নি।
ঋষব শেট্টি

প্রশান্ত শেট্টি যিনি পেশাগতভাবে ঋষব শেট্টি নামেও পরিচিত একজন ভারতীয় চলচ্চিত্র পরিচালক এবং অভিনেতা যিনি প্রাথমিকভাবে কন্নড় চলচ্চিত্র কাজ করে থাকেন। তিনি বেঙ্গালুরুতে গভর্মেন্ট ফিল্ম অ্যান্ড টিভি ইনস্টিটিউট থেকে চলচ্চিত্র পরিচালনায় ডিপ্লোমা করেছেন। এবং সায়ানাইডে এএমআর রমেশের সাথে কাজ করেছেন।
বীরশ্রেষ্ঠ হামিদুর রহমান মিলনায়তন

বীরশ্রেষ্ঠ হামিদুর রহমান মিলনায়তন হলো ইসলামী বিশ্ববিদ্যালয় কুষ্টিয়ার কেন্দ্রীয় মিলনায়তন বা অডিটোরিয়াম। এটি ইসলামী বিশ্ববিদ্যালয়ের ছাত্র-শিক্ষক সাংস্কৃতিক কেন্দ্র (টিএসসিসি) বলেও পরিচিত রয়েছে। মিলনায়তনটি ঝিনাইদহ জেলার ব্যক্তিত্ব বীরশ্রেষ্ঠ হামিদুর রহমানের নামে নামকরণ করা হয়েছে। এটি ২০০০ সালে বিশ্ববিদ্যালয়ের কেন্দ্রীয় মিলনায়তন হিসাবে নির্মাণ করা হয়েছিলো, তখন এই এই মিলনায়তনের নাম ছিলো ইসলামী বিশ্ববিদ্যালয় শিক্ষক-শিক্ষার্থী সাংস্কৃতিক কেন্দ্র (টিএসসিসি)। পরবর্তীতে ২০০১ সালে ও ২০১২ সালে নাম পরিবর্তন করে বর্তমান নামে আসা হয়। এই মিলনায়তনটি বিশ্ববিদ্যালয়ের সাংস্কৃতিক আয়োজন, চলচ্চিত্র উৎসব, নাটিকা পরিবেশনসহ বিভিন্ন অভ্যন্তরীণ আয়োজনে ব্যবহৃত হয়ে থাকে। মিলানায়তনের নিচ তলার বিভিন্ন কক্ষ নানা সামাজিক ও সাংস্কৃতিক সংগঠনের অফিস রুম হিসাবে ব্যবহার হয়।
২০০০ সালে ইসলামী উন্নয়ন ব্যাংকের অর্থায়নে প্রায় ৩ কোটি ৯৪ লাখ টাকা ব্যয়ে এই মিলনায়তন নির্মাণ করা হয়। এটির নাম দেওয়া হয় ইসলামী বিশ্ববিদ্যালয় শিক্ষক-শিক্ষার্থী সাংস্কৃতিক কেন্দ্র, সংক্ষেপে ডাকা হয় ইবি টিএসসিসি নামে। এরপরে ২০০১ সালে বিশ্ববিদ্যালয় প্রশাসন কুষ্টিয়া জেলার ব্যক্তিত্ব শাহ আজিজুর রহমানের নামে শাহ আজিজুর রহমান মিলনায়তন নামকরণ করে। ২০১২ সালে মুনতাসীর মামুন (শহীদ স্মৃতিসৌধের ভাস্কর) ও শাহরিয়ার কবির হাইকোর্টে রিট করেন, এই মিলনায়তনের নামকরণ করা হয়েছে একজন স্বাধীনতা যুদ্ধের বিরোধীতাকারী ব্যক্তির নামে, তাই এটির নাম পরিবর্তন করা দরকার। এই রিটের জের ধরে ২০১২ সালের ১৪ মে হাইকোর্ট এই স্থাপনার নাম পরিবর্তনের আদেশ দেন। এরপর ১৪ অক্টোবর বিশ্ববিদ্যালয়ের ২৩২তম সিন্ডিকেটে আলোচনা করে এই মিলানায়নের নাম নির্ধারন করা হয় "বীরশ্রেষ্ঠ হামিদুর রহমান মিলনায়তন"। 
২০২০ সালে করোনা ভাইরাসের প্রকোপের জন্য বেশ কয়েক মাসের জন্য মিলানায়তনে সব ধরনের সেমিনার, প্রোগ্রাম ও জনসমাগম নিষিদ্ধ ছিলো। ২০২২ সালে বিশ্ববিদ্যালয়ের উপ-উপাচার্য মাহবুবুর রহমান মিলনায়তনের বর্তমান নামের স্থলে "শাহ আজিজুর রহমান মিলনায়তন" বলায় সমালোচনার স্বীকার হন। অক্টোবর ২০২৩ সালে সাংস্কৃতিক ঐক্যমঞ্চ নামক সংগঠন টিএসসিসির সার্বিক মানোন্নয়নের জন্য ১০ দফা দাবি দাবি করে উপাচার্যের নিকট স্মারকলিপি প্রদান করেন।
ইসলামী বিশ্ববিদ্যালয়ের মিলনায়তন ভবনের একাংশে ক্যাম্পাসের কেন্দ্রীয় ক্যাফেটেরিয়া অবস্থিত। এখানে সকালে নানারকম নাস্তা জাতীয় খাবার পাওয়া যায়, দুপুরে ভাত, মাছ মাংস সহ বিভিন্ন দেশীয় খাবার পাওয়া যায় ও রাতে রাতের খাবার পাওয়া যায়। বর্তমানে ক্যাফেটেরিয়ার ডাইনিং ম্যানেজারের কাজ নিয়েছেন আরিফুল ইসলাম কলম। মিলানায়তনের পরিচালকই ক্যাফেটিয়ার পরিচালকের দায়িত্ব পালন করেন। ২০১৯ সালে করোনা ভাইরাসের প্রকোপে ক্যাম্পাস ১৮ মাস বন্ধ থাকার পর ক্যাম্পাস চালু হলেও ক্যাফেটেরিয়া কয়েক মাস বন্ধ ছিলো।
বীরশ্রেষ্ঠ হামিদুর রহমান মিলনায়তন বিশ্ববিদ্যালয়ের কেন্দ্রীয় ক্যাফেটেরিয়ার সাথে সংযুক্ত স্থাপনা। মূল মিলানায়তনের বাইরেও ছোট ছোট প্রোগ্রামের জন্য নানা সাংস্কৃতিক সংগঠন ভবনের ১১৬ নং কক্ষের হলরুম ব্যবহার করেন। বিশ্ববিদ্যালয়ের ক্যাফেটেরিয়া ও মিলানায়তন উভয়ই দ্বিতল বিশিষ্ট ভবন। বিশ্ববিদ্যালয়ের অভ্যন্তরীণ নানা আয়োজনে এই মিলানায়তন ব্যবহৃত হয়ে থাকে। মিলানায়তনে মোট ১২০০ আসন রয়েছে। এসব ব্যবহারের মধ্যে কিছু উল্লেখ করা হলো:
নাদিম আহসান

নাদিম আহসান (জন্ম ১০ জুলাই ১৯৬৩) একজন পাকিস্তানি সাবেক ক্রিকেটার । তিনি ১৯৮৩ থেকে ১৯৮৭ সালের মধ্যে পাকিস্তানের বেশ কয়েকটি ঘরোয়া দলের হয়ে ২৫টি প্রথম-শ্রেণীর এবং মাত্র ৩টি লিস্ট এ ম্যাচ খেলেছেন।
দারা বশির

দারা বশির একজন পাকিস্তানি প্রাক্তন ক্রিকেটার। তিনি ১৯৭৭ থেকে ১৯৮৪ সালের মধ্যে পাকিস্তানের বেশ কয়েকটি ঘরোয়া দলের হয়ে ১৩টি প্রথম-শ্রেণীর ক্রিকেট ম্যাচে অংশগ্রহণ করেছেন।
অভিনবগুপ্ত

অভিনবগুপ্ত একজন কাশ্মীরী দার্শনিক, রহস্যবাদী ও নন্দনতত্ত্ববিদ। এছাড়াও তিনি একজন প্রভাবশালী সঙ্গীতজ্ঞ, কবি, নাট্যকার, ব্যাখ্যাকার, ধর্মতত্ত্ববিদ ও যুক্তিবিদ হিসেবে বিবেচিত হন। তিনি ভারতীয় সংস্কৃতির একজন বহুশাস্ত্রজ্ঞ পণ্ডিত ছিলেন।
অভিনবগুপ্ত পণ্ডিত ও অতীন্দ্রিয়বাদীদের ব্রাহ্মণ পরিবারে জন্মগ্রহণ করেছিলেন, যাদের পূর্বপুরুষরা কাশ্মীরের মহান রাজা ললিতাদিত্য মুক্তপিদা দ্বারা উজ্জয়িনী থেকে অভিবাসী হয়েছিলেন। তিনি তার সময়ের দর্শন ও শিল্পের সমস্ত দর্শনগুলি পনের জনের মতো (বা তার বেশি) শিক্ষক ও গুরুদের নির্দেশনায় অধ্যয়ন করেছিলেন। তার দীর্ঘ জীবনে তিনি ৩৫টিরও বেশি কাজ সম্পন্ন করেছেন, যার মধ্যে সবচেয়ে বড় এবং সবচেয়ে বিখ্যাত হল তন্ত্রলোক, কৌল ও ত্রিকা (আজকে কাশ্মীর শৈববাদ নামে পরিচিত) এর সমস্ত দার্শনিক ও ব্যবহারিক দিকগুলির উপর বিশ্বকোষীয় গ্রন্থ। তার আরেকটি গুরুত্বপূর্ণ অবদান ছিল নন্দনতত্ত্বের দর্শনের ক্ষেত্রে তার বিখ্যাত অভিনবভারতী ভাষ্য ভারত মুনির নাট্যশাস্ত্রের।
২০০৫-এ ঝালকাঠি বোমা হামলা

২০০৫ ঝালকাঠি বোমা বিস্ফোরণ ছিল ঝালকাঠি জেলা আদালতে বিচারক পরিবহনের একটি গাড়িতে বোমা হামলা। বোমা হামলার দায় স্বীকার করেছে জামাআতুল মুজাহিদিন বাংলাদেশ (জেএমবি)। শায়খ আব্দুর রহমান এবং সিদ্দিকুর রহমান ( বাংলা ভাই নামেও পরিচিত) নেতৃত্বাধীন দলটি। 
জামাআতুল মুজাহিদীন বাংলাদেশ একটি উগ্র ইসলামপন্থী সংগঠন যা বাংলাদেশে শরিয়া আইন বাস্তবায়নের দাবি করছে। সে হিসেবে তারা হামলার বিচার বিভাগকে লক্ষ্য করে। ১৪ নভেম্বর ২০০৫-এ ঝালকাঠি জেলা আদালতে বিচারকদের বহনকারী গাড়িতে বোমা নিক্ষেপ করা হয়। বাংলাদেশের দক্ষিণাঞ্চলের ঝালকাঠি জেলায় এ হামলার ঘটনা ঘটে। বিচারকরা একটি গাড়ির ভেতরে ছিলেন। তারা অন্য বিচারকের জন্য অপেক্ষা করছিলেন বলে গাড়িটি পার্ক করা হয়েছিল। হামলাকারীরা বিচারকদের লিফলেট দেওয়ার চেষ্টা করে যা তারা প্রত্যাখ্যান করে। গাড়ি লক্ষ্য করে বোমা নিক্ষেপ করা হয়। বোমা হামলায় দুই সিনিয়র সহকারী জজ সোহেল আহমেদ ও জগন্নাথ পান্ডে নিহত হন। হামলায় আদালতের এক কর্মচারী ও একজন পথচারী আহত হয়েছেন। ১৩ বছরের এক স্কুল ছাত্রও আহত হয়েছে। হামলাকারী ইফতেখার হোসেন মামুনও আহত হয়েছেন। 
২৮ বছর বয়সী হামলাকারী ইফতেখার হাসান আল মামুনকে আহত অবস্থায় আটক করা হয়। তার পায়ে একটি বোমা বাঁধা ছিল এবং শরিয়া আইনের আহ্বান জানিয়ে লিফলেট ছিল। স্থানীয়রা সন্দেহভাজন ব্যক্তিকে র‌্যাপিড অ্যাকশন ব্যাটালিয়ন ও বাংলাদেশ পুলিশের কাছে হস্তান্তর করে। 
২০০৬ সালের ২৯ মে ঝালকাঠির একটি আদালত জেএমবির ৭ সদস্যকে মৃত্যুদণ্ড দেয়। ৩১ আগস্ট ২০০৬ তারিখে বাংলাদেশের হাইকোর্ট এই রায় বহাল রাখে। আপিল বিভাগ ২৮ নভেম্বর ২০০৬ তারিখে তাদের আপিল খারিজ করে দেয়। ২৯ মে ২০০৭ তারিখে ৬ জনের মৃত্যুদণ্ড কার্যকর করা হয়। সর্বশেষ আসামিকে ১০ জুলাই ২০০৭-এ গ্রেপ্তার করা হয়েছিল। ২৮ আগস্ট ২০১৬-এ সুপ্রিম কোর্ট তার মৃত্যুদণ্ড বহাল রাখে। ১৬ অক্টোবর তাকে মৃত্যুদন্ড কার্যকর করা হয়। মামলায় সাজাপ্রাপ্তদের মধ্যে জেএমবির নেতা ও সামরিক নেতা আবদুর রহমান ও বাংলা ভাই মো.
এ. কে. ব্রোহি

আল্লাহ বুখশ করিম বুখশ ব্রোহি (; ; ১৯১৫ – ১৯৮৭) যিনি এ কে ব্রোহি নামে পরিচিত ছিলেন একজন বিশিষ্ট পাকিস্তানি রাজনীতিবিদ ও আইনজীবী। তিনি সিন্ধুর শিকারপুরে জন্মগ্রহণ করেন। তিনি ছিলেন বিখ্যাত ভারতীয় আইনজীবী রাম জেঠমলানীর প্রথম অংশীদার ও পরামর্শদাতা যা তার অনুমোদিত জীবনীতে স্বীকৃত।
তিনি ১ ফেব্রুয়ারি ১৯৬০ থেকে ৩১ মার্চ ১৯৬১ পর্যন্ত ভারতে পাকিস্তানের হাইকমিশনার হিসেবেও দায়িত্ব পালন করেন।
এ কে ব্রোহি সামরিক শাসক জিয়া-উল-হকের ঘনিষ্ঠ ও রাজনৈতিক মার্কা ছিলেন যাকে "জেনারেলের পিছনের বুদ্ধিজীবী" বলা হয়।
তিনি একজন পণ্ডিত ও লেখক ছিলেন যিনি অধিবিদ্যা ঐতিহ্যবাদী বিদ্যালয়ের সাথে যুক্ত ছিলেন (আরো সঠিকভাবে রনে গেনো, ফ্রিটজফ শুয়ন ও মার্টিন লিংগস)।
ব্রোহি পাকিস্তানের অ্যাটর্নি-জেনারেল হিসেবে শরিফউদ্দিন পীরজাদার সাথে সংক্ষিপ্তভাবে দায়িত্ব পালন করেন যিনি জেনারেল জিয়া-উল-হকের শাসনামলের বেশিরভাগ সময়ে অ্যাটর্নি জেনারেল হিসেবে দায়িত্ব পালন করেছেন (১৯৭৭ – ১৯৮৮)।
এ কে ব্রোহি ১৯৭০-এর দশকের শেষদিকে জেনারেল জিয়া-উল-হকের শাসনামলে আইন ও বিচার মন্ত্রী হিসেবেও কিছুদিনের জন্য দায়িত্ব পালন করেন।
ব্রোহি ব্রিগেডিয়ার জেনারেল এস. কে. মালিকের অর্থাৎ মালিক উল-খান) "দ্য কুরানিক কনসেপ্ট অফ ওয়্যার" (১৯৭৯) বইয়ের জন্য একটি দীর্ঘ ভূমিকা লিখেন, বইটি প্রারম্ভিক ইসলামি যুগের সামরিক কৌশল সম্পর্কে ব্রিগেডিয়ারের চিন্তাধারার একটি নির্দেশিকা যা পাকিস্তান ও ভারতে পুনর্মুদ্রিত হয়।
তার ছোট ভাই আলী আহমদ ব্রোহি তার মতো বিশেষ করে সিন্ধি সংস্কৃতির উপর একজন লেখক ও পণ্ডিত ছিলেন যিনি ২০০৩ সালে মারা যান।
তার বোন হুসন আফরোজ প্রবীণ রাজনীতিবিদ সৈয়দ কাইম আলী শাহকে বিয়ে করেন কিন্তু ১৯৭৭ সালে স্তন ক্যান্সারে মারা যান।
২০২২ ক্রিমীয় সেতু বিস্ফোরণ

২০২২ সালের ৮ই অক্টোবর সকাল ৬টা ৭ মিনিটে একটি বিস্ফোরণের ফলে ক্রিমীয় সেতুতে আগুন লেগে যায়, যা সেতুর সড়ক অংশে, রাশিয়া থেকে ক্রিমিয়ার কের্চ পর্যন্ত পশ্চিমমুখী লেনে ঘটেছিল। আগুন সেতুর রেলপথের অংশে ছড়িয়ে পড়ে এবং সড়ক অংশের স্প্যান ধসে সমুদ্রের জলে পতিত হয়। অগ্নিকাণ্ডের ঘটনায় অন্তত তিনজনের মৃত্যু হয়। বিস্ফোরণের প্রতিক্রিয়ায়, রাশিয়ার তদন্ত কমিটি একটি ফৌজদারি তদন্ত শুরু করেছিল।
আংশিক ক্ষতির কারণে সেতুটির পরিবহন ক্ষমতা কমে গেছে। অধিকৃত ক্রিমিয়ায় রুশ সেনাদের সরবরাহের জন্যও সেতুটি ব্যবহার করা হচ্ছে। রাশিয়ার রাষ্ট্রপতি ভ্লাদিমির পুতিনের ৭০তম জন্মদিনের পরের দিন এবং রাশিয়া কর্তৃক ইউক্রেনের চারটি অঞ্চলকে সংযুক্ত করার ঘোষণার এক সপ্তাহ পরে বিস্ফোরণটি ঘটে। ইউক্রেনের কর্মকর্তারা ও সামরিক বাহিনী বারবার ক্রিমীয় সেতুকে একটি বৈধ সামরিক লক্ষ্য হিসাবে বিবেচনা করে ধ্বংস করার ইচ্ছা প্রকাশ করেছে। রুশ কর্মকর্তা এবং একজন "ঊর্ধ্বতন ইউক্রেনীয় কর্মকর্তা" উভয়ই নিউইয়র্ক টাইমসের সঙ্গে কথা বলে জানিয়েছেন যে বোমা বোঝাই একটি ট্রাক বিস্ফোরণের কারণ ছিল।
ক্রিমিয়ার কের্চের দিকে যাওয়ার সড়ক সেতুর পশ্চিম-দিকগামী লেনে ২০২২ সালের ৮ই অক্টোবর একটি বিস্ফোরণ ঘটে। ক্রিমিয়া রেলওয়ের প্রেস সার্ভিস জানায় যে সকাল ৬ টা ৫ মিনিটে সরঞ্জামগুলি সেতুর রেলপথের অংশের রেল ট্র্যাকে ত্রুটি দেখায় এবং একটি মালবাহী ট্রেনের পিছনের অংশে থাকা জ্বালানী কন্টেইনার ওয়াগনে আগুন ধরে যায়। বিস্ফোরণের ফলে, সড়কের কের্চগামী স্প্যানগুলি জলে ভেঙ্গে পড়ে এবং সড়ক ও রেল চলাচল বন্ধ হয়ে যায়।
যদিও কেউ বিস্ফোরণের দায় স্বীকার করেনি, ইউক্রেনীয় গণমাধ্যম "ইউক্রেনস্কা প্রাভদা" ও "ইউএনআইএএন" তাদের নিজস্ব সূত্রের সূত্র উদ্ধৃত জানিয়েছে যে এটি ইউক্রেনের একটি নিরাপত্তা পরিষেবা ছিল। "দ্য নিউ ইয়র্ক টাইমস" একইভাবে লিখেছে যে একজন "ঊর্ধ্বতন ইউক্রেনীয় কর্মকর্তা" "বলেন যে ইউক্রেনের গোয়েন্দা পরিষেবাগুলি এই হামলার পরিকল্পনা করেছিল এবং এতে একটি বোমা বোঝাই ট্রাক জড়িত ছিল, যেটি সেতু পার হয়ে গিয়েছিল।"
তন্ত্রলোক

তন্ত্রালোক () হলো কাশ্মীর শৈববাদ দর্শনের একজন লেখক ও দার্শনিক অভিনবগুপ্তের প্রধান রচনা।
গ্রন্থটিতে ৬৪টি অদ্বৈত আগম ও তন্ত্রের বিভিন্ন দর্শনের সংশ্লেষণ রয়েছে। এটি ৩৭টি অধ্যায়ে ধর্মীয় ও দার্শনিক উভয় দিক নিয়েই আলোচনা করেছে; প্রথম অধ্যায়ে ঘনীভূত আকারে অপরিহার্য শিক্ষা রয়েছে। এর আকার ও পরিধির কারণে এটিকে হিন্দু তন্ত্রের অদ্বৈত দর্শনের বিশ্বকোষ হিসাবে বিবেচনা করা হয়।
তন্ত্রলোক দশম শতাব্দীতে রচিত এবং কাশ্মীর শৈববাদ লীন হয়ে যাওয়ার পর, ঊনবিংশ শতাব্দীর শেষের দিকে পুরানো পাণ্ডুলিপিতে এটি পুনরায় আবিষ্কৃত হয়েছিল।
এখন পর্যন্ত ইউরোপীয় ভাষায় এর একমাত্র সম্পূর্ণ অনুবাদ – ইতালীয় – র্যানিয়েরো গনোলিকে কৃতিত্ব দেওয়া হয়েছে, এখন এটির দ্বিতীয় সংস্করণে রয়েছে। কৌল আচারের ২৯তম অধ্যায়টি জন আর ডুপুচে দ্বারা জয়রথের ভাষ্য সহ ইংরেজিতে অনুবাদ করা হয়েছিল।
তন্ত্রলোকের প্রেক্ষাপট, লেখক, বিষয়বস্তু ও প্রসঙ্গের উপর জটিল অধ্যয়ন প্রকাশ করেছেন লখনউ বিশ্ববিদ্যালয়ের অধ্যাপক নবজীবন রাস্তোগি। 
যদিও আজ পর্যন্ত তন্ত্রলোকের কোনো ইংরেজি অনুবাদ নেই, তবে কাশ্মীর শৈবধর্মের মৌখিক ঐতিহ্যের সর্বশেষ স্বীকৃত মাস্টার, স্বামী লক্ষ্মণ জু তার বই, কাশ্মীর শৈববাদ – দ্য সিক্রেট সুপ্রিম-এ তন্ত্রলোকের মূল দার্শনিক অধ্যায়গুলির সংক্ষিপ্ত সংস্করণ দিয়েছেন।
রুপা কোম্পানি

রুপা ভারতের বৃহত্তম নিটওয়্যার ব্র্যান্ডগুলির মধ্যে একটি। এটি পুরুষ, মহিলা এবং বাচ্চাদের জন্য অন্তর্বাস, নৈমিত্তিক পোশাক, উষ্ণ পোশাক এবং ঘুমের জন্য পোশাক তৈরি করে। ফ্রন্টলাইন হলো এর ফ্ল্যাগশিপ(প্রধান) ব্র্যান্ড। এছাড়াও রুপা কোম্পানির সফটলাইন, ইউরো, বুমচামস, টরিডো, থার্মোকোট, ম্যাক্রোম্যান, ফুটলাইন এবং জোনের মতো ব্র্যান্ড রয়েছে। পিআর আগরওয়াল, জিপি আগরওয়াল এবং কেবি আগরওয়াল পূর্ববর্তী হোসিয়ারি বাজারকে সবার জন্য উন্মুক্ত করতে রুপার প্রতিষ্ঠা করেছিলেন।
আগরওয়াল ব্রাদার্স সম্মিলিতভাবে রুপা কোম্পানিটি শুরু করে, যা বিনোদ হোসিয়ারি নামে পরিচিত ছিল। একটি ব্রান্ড নাম প্রতিষ্ঠা করার জন্য তারা নাম পরিবর্তন করে রুপা নামে এটির নামকরণ করে। ১৯৬৮ সালে কোম্পানিটি এর যাত্রা শুরু করে। কোম্পানি প্রতিষ্ঠার এক দশক পরে, এটি একটি পাবলিক লিমিটেড কোম্পানিতে রূপান্তরিত হয় এবং একে রুপা অ্যান্ড কোম্পানি লিমিটেড নামে নামকরণ করা হয়। সেই সময় এই কোম্পানির মূল সভাপতি ছিলেন ৩ জন; প্রহ্লাদ রায় আগরওয়াল, ঘনশ্যাম প্রসাদ আগরওয়াল এবং কুঞ্জ বিহারী আগরওয়াল। ২০০১ সালে কোম্পানিটি টি-শার্ট এবং বাবা স্যুটের ৩০টি নতুন ডিজাইন প্রকাশ করে। যদিও এটি মূলত পোশাক বিশেষ করে নিটওয়্যার তৈরির জন্য পরিচিত, কিন্তু ২০০৪ সালে এটি পোশাক শিল্প থেকে বেরিয়ে পশ্চিমবঙ্গের দুর্গাপুরে একটি বৃহৎ ইস্পাত প্রকল্প স্থাপন করে। ২০১০ সালে এটি ভারতের ১নং নিটওয়্যার কোম্পানি হিসাবে পরিচিতি লাভ করে। এবং ২০১৪ সালে এটি বাংলাদেশে এর সহায়ক কোম্পানি স্থাপনের অনুমতি পায়। 
২০১৮ সালে কোম্পানিটি ৫০ বছরে পা দেয়। এটি বর্তমানে ভারত, বাংলাদেশসহ বিশ্বের বিভিন্ন দেশে তাদের পণ্য রপ্তানি করে থাকে। বর্তমানে রুপা কোম্পনির মূল কার্যালয় পশ্চিম বাংলার কলকাতায় অবস্থিত। এছাড়া ভারত সহ বাংলাদেশেও এর বিভিন্ন সহ প্রকল্প রয়েছে। এখন এই কোম্পানির সভাপতি হলেন প্রহ্লাদ রায় আগরওয়াল এবং সহ-সভাপতি হলেন ঘনশ্যাম প্রসাদ আগরওয়াল। বর্তমানে কিয়ারা আডবাণী এই কোম্পানির নারী ব্রান্ড প্রতিনিধি হিসাবে কাজ করছেন। 
রুপা পুরুষদের জন্য ওয়েস্টকোট, জাঙ্গিয়া, অন্তর্বাস, বারমুডা শর্টস, ক্যাপ্রি প্যান্ট, টি-শার্ট, লাউঞ্জ-ওয়্যার, বক্সার শর্টস এবং ঘুমের পোশাক তৈরি করে। মহিলাদের জন্য ব্রা, প্যান্টি, ক্যামিসোল এবং লেগিংস তৈরি করে। এটি শিশুদের জন্যও বাবা স্যুট, ব্লুমার এবং স্লিপ এবং লাউঞ্জ-ওয়্যার, বাচ্চাদের বারমুডাস এবং টি-শার্ট তৈরি করে। উষ্ণ পোশাক হলো আরেকটি বিশাল পোশাকের বাজার, যার মধ্যে পুরুষ এবং মহিলা উভয়ের জন্য শীতকালীন পোশাক রয়েছে। রুপা কোম্পানি এই চাহিদা পূরণের লক্ষ্যেও কাজ করে যাচ্ছে। এছাড়াও রুপা কোম্পানি খেলাধুলার উপযোগী পোশাক, জিমের পোশাক, সাঁতারের পোশাক এবং প্রিমিয়াম অভ্যন্তরীণ পোশাক সরবরাহ করে থাকে।
শিবিন নারঙ্গ

শিবিন নারঙ্গ (জন্ম:৭ আগস্ট) একজন ভারতীয় অভিনেতা যিনি ভারতীয় টেলিভিশনে কাজ করেছেন তিনি ২০১২ সালে যুবরাজ সিং চরিত্রে "সুভরিন গুগ্গাল – টপার অফ দ্য ইয়ার" এর মাধ্যমে তার অভিনয়ে আত্মপ্রকাশ করেন। নারঙ্গ সনি টিভি-এর রোমান্টিক-থ্রিলার "বেহাদ ২" (২০১৯-২০২০)-এ রুদ্র রায়ের চরিত্রে অভিনয়ের জন্য সবচেয়ে বেশি পরিচিত। ২০২০ সালে তিনি ""-এ অংশগ্রহণ করেছিলেন যেখানে তিনি পঞ্চম স্থান অধিকার করেছিলেন।
নারঙ্গ বেশ কয়েকটি মিউজিক ভিডিওতেও অভিনয় করেছেন। ২০২২ সালে তিনি অমিতাভ বচ্চন অভিনীত স্লাইস-অফ-লাইফ কমেডি-ড্রামা "গুডবাই"-এ একটি সহায়ক চরিত্রে অভিনয়ে ভূমিকার মাধ্যমে তার চলচ্চিত্রে আত্মপ্রকাশ করবেন।
নারঙ্গ চ্যানেল ভি ইন্ডিয়া-এর "সুভ্রেন গুগ্গাল – টপার অফ দ্য ইয়ার" (২০১২-১৩), ৪ লায়ন্স ফিল্মস এ অভিনয়ের মাধ্যমে টেলিভিশনে আত্মপ্রকাশ করেন। যেখানে তিনি যুবরাজ সিং হিসাবে কলেজে অধ্যয়নরত একজন যুবক এবং শীর্ষস্থানীয় প্রধানের প্রেমিক।
সিফালোফলিস ফর্মোসা

সেফালোফোলিস ফর্মোসা, ব্লুলাইনড হিন্ড বা ব্লুলাইনড রককড হল সামুদ্রিক রশ্মি-পাখাযুক্ত মাছের একটি প্রজাতি, এপিনেফেলিনের উপ-পরিবারের একটি গ্রুপার যা স্যারানোডাই পরিবারে রয়েছে যার মধ্যে অ্যান্থিয়াস এবং সামুদ্রিক ঘাঁটিও রয়েছে। এটি ইন্দো-প্রশান্ত মহাসাগরীয় অঞ্চলের প্রবাল প্রাচীর সংলগ্ন এলাকায় থাকে।  এই মাছগুলি কখনও কখনও অ্যাকোয়ারিয়ামের মধ্যেও থাকে।
জ্ঞান-ভৈরব তন্ত্র

জ্ঞান-ভৈরব তন্ত্র বা বিজ্ঞান-ভৈরব তন্ত্র হল একটি শৈব তন্ত্র, কাশ্মীর শৈবধর্মের কৌল ত্রিকা ঐতিহ্যের। জয়দেব সিং উল্লেখ করেছেন যে পাঠ্যটির জন্য সঠিক তারিখ স্থাপন করা কঠিন, এবং এটি ৭ম থেকে ৮ম শতাব্দীর মধ্যে কোনো এক সময়ে লেখা হতে পারে। এটিকে অভিনবগুপ্ত কর্তৃক শিব-জ্ঞান-উপনিষদও বলা হয়।
জ্ঞান-ভৈরব তন্ত্র ১৬৩টি সংস্কৃত অনুষ্টুভ স্তবকে ভৈরব ও দেবী ভৈরবীর মধ্যে বক্তৃতা হিসাবে তৈরি করা হয়েছে। এটি সংক্ষিপ্তভাবে প্রায় ১১২টি তান্ত্রিক ধ্যান পদ্ধতি (যুক্তি) বা কেন্দ্রীকরণ কৌশল (ধারা) খুব সংকুচিত আকারে উপস্থাপন করে।
এই অনুশীলনগুলি বাস্তবতার প্রকৃত প্রকৃতি, "অসাধারণ" বা "ভয়ঙ্কর" চেতনা (জ্ঞান-ভৈরব) স্বীকৃতির দিকে পরিচালিত করবে বলে মনে করা হয়। এর মধ্যে রয়েছে শ্বাস-সচেতনতার বিভিন্ন রূপ, শরীরের বিভিন্ন কেন্দ্রে মনোনিবেশ, অদ্বৈত সচেতনতা, মন্ত্র অনুশীলন, কল্পনা ও চিন্তাভাবনা যা ইন্দ্রিয়ের ব্যবহার করে। যে কোনো অনুশীলনে সাফল্যের পূর্বশর্ত হল কোন পদ্ধতিটি অনুশীলনকারীর জন্য সবচেয়ে উপযুক্ত তা স্পষ্ট বোঝা।
পদ্মিনী

পদ্মিনী হচ্ছে একটি সংস্কৃত ও তৎসম বাংলা শব্দ। এর অর্থ হচ্ছে "পদ্মে উপবিষ্ট নারী"। এর দ্বারা হিন্দু দেবী লক্ষ্মীকে বোঝানো হতে পারে। এছাড়া এই নামটি দ্বারা যেসব ব্যক্তিকে বোঝানো হতে পারে:
প্রত্যভিজ্ঞা

প্রত্যবিজ্ঞা () বা প্রতিবিজ্ঞা হল কাশ্মীর শৈবধর্মের আদর্শবাদী, অদ্বৈতবাদী ও আস্তিক দর্শনের দর্শন যা নবম শতাব্দীতে উদ্ভূত হয়েছিল। ত্রিকা শব্দটি অভিনবগুপ্ত সমগ্র কাশ্মীর শৈবধর্মের প্রতিনিধিত্ব করতে বা প্রত্যবিজ্ঞা ব্যবস্থাকে মনোনীত করতে ব্যবহার করেছিলেন।
নামটি উৎপলদেবের সবচেয়ে বিখ্যাত রচনা, ঈশ্বর-প্রতিবিজ্ঞা-কারিকা থেকে নেওয়া হয়েছে।
ব্যুৎপত্তিগতভাবে, "প্রতিবিজ্ঞা" এর অর্থ হল "নিজের সম্পর্কে প্রত্যক্ষ জ্ঞান", "স্বীকৃতি।"
এই দর্শনের কেন্দ্রীয় থিসিস হল যে সবকিছুই হল পরম চেতনা, যাকে শিব বলা হয় এবং এই মৌলিক বাস্তবতাকে "পুনরায় উপলব্ধি করা" এবং শিবের সাথে চিহ্নিত ও আনন্দে নিমজ্জিত সীমাবদ্ধতা থেকে মুক্ত হওয়া সম্ভব। এইভাবে, দাস (পাসু: মানব অবস্থা) বেড়ি (পাশ) ঝেড়ে ফেলে এবং প্রভু হয় (পতি: ঐশ্বরিক অবস্থা)।
গুলবিন তোসুন

গুলবিন তোসুন (জন্ম 10 নভেম্বর 1977, ইস্তাম্বুল ); তিনি একজন তুর্কি প্রোগ্রামার, ঘোষক এবং উপস্থাপক। তিনি বিপণনে ইস্তাম্বুল বিশ্ববিদ্যালয় এবং লন্ডন স্কুল অফ বিজনেস স্টাডিজে পড়াশোনা করেছেন। তিনি বার্তা সংস্থা রয়টার্সে ইন্টার্নশিপ করেছেন। 2009 সাল থেকে, তিনি গুলবিন তোসুনের সাথে ফক্স মেইন নিউজ উইকেন্ডে ছিলেন, যেটি গ্রীষ্মে ফক্স মেইন নিউজ প্রদান করে।
তিনি ফক্স নিউজের রিপোর্টার আলী ওনুর তোসুনের বড় বোনও।
গুলবিন তোসুন 22 মে, 2022 এর রাতে টুইটারে 10 বছর বয়সী মাহরা মেলিন পিনারের প্রতিক্রিয়ার সাথে একটি বিশাল প্রতিক্রিয়া পেয়েছিলেন, যিনি 28 মার্চ, 2022 এ বিপথগামী কুকুরের আক্রমণে মারা গিয়েছিলেন:""আমি আগামীকাল আপনাকে অনুসরণ করছি!" "করুণ করুণ!" ""."
প্রতিক্রিয়ার পরে তোসুন তার মন্তব্য মুছে ফেলেন
উৎপলদেব

উৎপলদেব (আনুমানিক ৯২৫-৯৭৫ খ্রিস্টাব্দ) কাশ্মীরের একজন ভারতীয় দার্শনিক ও ধর্মতত্ত্ববিদ ছিলেন।
তিনি ত্রিকা শৈব ঐতিহ্যের অন্তর্গত ছিলেন এবং অদ্বৈত আদর্শবাদের প্রত্যবিজ্ঞা দর্শনের সবচেয়ে গুরুত্বপূর্ণ চিন্তাবিদ। তাঁর ঈশ্বর-প্রতিবিজ্ঞা-কারিকা (ভগবানের স্বীকৃতির শ্লোক) ছিল প্রত্যবিজ্ঞা দর্শনের সবচেয়ে গুরুত্বপূর্ণ ও কেন্দ্রীয় কাজ। উৎপলদেব মহান ব্যাখ্যাকার অভিনবগুপ্তের উপর বড় প্রভাব ছিলেন, যাঁর কাজগুলি পরে উৎপলদেবের কাজগুলিকে ছাপিয়েছিল। যাইহোক, ভারতবিদ রাফায়েল টোরেল্লার মতে "অভিনবগুপ্তের বেশিরভাগ ধারণাই উৎপলদেব ইতোমধ্যে যা ব্যাখ্যা করেছিলেন তারই বিকাশ।"
মুম্বই মহানগর অঞ্চল

মুম্বই মহানগর অঞ্চল (সংক্ষেপে এমএমআর এবং পূর্বে বৃহত্তর বোম্বে মেট্রোপলিটন এলাকা হিসাবেও পরিচিত), পশ্চিম ভারতের মহারাষ্ট্র রাজ্যের উত্তর কোঙ্কন বিভাগের মুম্বই (বোম্বে) এবং এর পরিপার্শ্বিক শহরগুলির সমন্বয়ে গঠিত একটি মহানগর এলাকা। এবং ২৬ মিলিয়নেরও বেশি জনসংখ্যা সহ এটি বিশ্বের সবচেয়ে জনবহুল মহানগর অঞ্চলসমূহের মধ্যে একটি।
প্রায় ২০ বছর ধরে উন্নয়নশীল, এটি নয়টি পৌর নিগম ও আটটি ছোট পৌরসভা নিয়ে গঠিত। এই অঞ্চলের শহর পরিকল্পনা, উন্নয়ন, পরিবহন ও আবাসন ইত্যাদির তত্ত্বাবধানে রয়েছে রাজ্য সরকারের মালিকানাধীন সংস্থা মুম্বই মহানগর অঞ্চল উন্নয়ন কর্তৃপক্ষ (এমএমআরডিএ)।
এমএমআরডিএ মহানগর অঞ্চলের জন্য সমন্বিত পরিকাঠামোর পরিকল্পনা ও উন্নয়নের বাধা মোকাবেলা করার জন্য গঠিত হয়েছিল। বৃহন্মুম্বই (বৃহত্তর মুম্বই) এবং নভি মুম্বইয়ের বাইরের অঞ্চলে সংগঠিত উন্নয়নের অভাব রয়েছে। নবি মুম্বই, বিশ্বের বৃহত্তম পরিকল্পিত শহরগুলির মধ্যে একটি হিসাবে বিকশিত, একটি রাজ্য সরকারের মালিকানাধীন কোম্পানি, সিটি অ্যান্ড ইন্ডাস্ট্রিয়াল ডেভেলপমেন্ট কর্পোরেশন (সিডকো) কর্তৃক নির্মিত হয়েছিল।
দ্রুত নগরায়নের ফলে এই অঞ্চলে এলোমেলো এবং অবৈধ উন্নয়ন সম্পর্কিত সমস্যা রয়েছে। ভিওয়াণ্ডি তালুকার জাতীয় সড়ক ৩ বরাবর গ্রামগুলি হল এমএমআর-এর এলোমেলো উন্নয়নের উদাহরণ, যেখানে ভারতের কয়েকটি বৃহত্তম গুদামঘর রয়েছে। থানের নগর পরিকল্পনাবিদ এবং কালেক্টরের মতো সরকারি সংস্থাগুলি অসংগঠিত উন্নয়ন মোকাবেলায় চ্যালেঞ্জের সম্মুখীন হয়েছে৷